CELEX: 62014TN0640
Language: hu
Date: 2014-08-20 00:00:00
Title: T-640/14. sz. ügy: 2014. augusztus 20-án benyújtott kereset – Beul kontra Parlament és Tanács

17.11.2014   
            
            
               HU
            
            
               Az Európai Unió Hivatalos Lapja
            
            
               C 409/50
            
         2014. augusztus 20-án benyújtott kereset – Beul kontra Parlament és Tanács
   (T-640/14. sz. ügy)
   2014/C 409/71
   Az eljárás nyelve: német
   
      Felek
   
   
      Felperes: Carsten René Beul (Neuwied, Németország) (képviselők: H. Pott és T. Eckhold ügyvédek)
   
      Alperesek: az Európai Unió Tanácsa és Európai Parlament
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a közérdeklődésre számot tartó gazdálkodó egységek jogszabályban előírt könyvvizsgálatára vonatkozó egyedi követelményekről és a 2005/909/EK bizottsági határozat hatályon kívül helyezéséről szóló, 2014. április 16-i 537/2014/EU európai parlamenti és tanácsi rendeletet.
            
         
      Jogalapok és fontosabb érvek
   
   Keresete alátámasztása érdekében a felperes lényegében a következő jogalapokra hivatkozik.
   A felperes először azt kifogásolja, hogy az 537/2014/EU rendeletnek (1) nincs felhatalmazási alapja.
   Továbbá a felperes az 537/2014/EU rendelet rendelkezéseit a foglalkozás megválasztásának az Európai Unió Alapjogi Chartája 15. cikkével összefüggésben értelmezett EU 6. cikk (1) bekezdésében biztosított szabadságába történő jogellenes beavatkozásnak tekinti. A felperes előadja, hogy a foglalkozás megválasztásának szabadságába történő beavatkozás különösen az arányosság hiánya miatt nem igazolt. Ezenkívül a felperes a szubszidiaritás elvének a megsértésére hivatkozik.
   
      (1)  A közérdeklődésre számot tartó gazdálkodó egységek jogszabályban előírt könyvvizsgálatára vonatkozó egyedi követelményekről és a 2005/909/EK bizottsági határozat hatályon kívül helyezéséről szóló, 2014. április 16-i 537/2014/EU európai parlamenti és tanácsi rendelet (HL L 158., 77. o.).